section_heading: Povijest
paragraph_text: Organizacija za europsku sigurnost i suradnju izrasla je iz Helsinške konferencije. Nakon višegodišnjih diplomatskih nastojanja (od 1966.) te intenziviranih priprema (1972-1975.), konferencija je održana od 30. srpnja do 1. kolovoza 1975. godine u finskom gradu Helsinkiju. Cilj konferencije bio je smirivanje napetosti između istočnog i zapadnog hladnoratovskog bloka. Na konferenciji su sudjelovale sve europske države, izuzev Albanije, te Sjedinjene Američke Države i Kanada.<ref>Helsinška konferencija, Hrvatska enciklopedija, www.enciklopedija.hr, pristupljeno 8. prosinca 2015.<ref>Helsinki Accords, [Encyclopædia Britannica|Encyclopædia Britannica Online], www.britannica.com, pristupljeno 8. prosinca 2015. Završila je donošenjem Helsinškog završnog akta (Helsinki Final Act ili Helsinki Accords) kojim su obuhvaćena četiri područja zajedničkih interesa (nazvani "košarama"):